Lo rumán ye la luenga de lo estau de Moldavia y de lo estau de Rumanía. Mientres la ocupacion sovietica de Moldavia, dica 1989, lo poder sovietico imposó l'alfabeto cirilico y pretendió que lo "moldavo" yera una luenga diferent de lo rumán. Los lingüistas estiman que este secesionismo lingüistico no tien pon de valideza scientifica. La Moldavia de la fin de la era sovietica (a partir de 1989), ye dicir la Moldavia independent (dempués de 1991) denominan "moldavo" a la luenga oficial, pero este moldavo (lo rumán de Moldavia) recibe en la practica la mesma codificacion que lo rumán de Rumania (de fueras de qualques detalles menors). Esto garantiza solidament la unitat de la lenga rumana.